DigiNYT-seurantaryhmä

Aika Ma 22.8.2016 klo 14.30–16.00

Paikka Valtioneuvoston linna, Snellmaninkatu 1 A, kh. Plenum

|  |  |  |
| --- | --- | --- |
| Osallistujat | Olli-Pekka Heinonen, pj. kohdat 1-2  Pekka Ala-Pietilä, pj. kohdat 3-4  Tuomas Vanhanen  Anna-Maija Karjalainen  Timo Laitinen  Heikki Mannila  Antti Kivelä (Mikko Kososen sij.) | Petteri Koponen  Mirjami Laitinen  Riku Jylhänkangas  Mikael Grannas  Pekka Soini  Ville Peltola  Aleksi Kopponen, siht.  Toni Äikäs, siht. |

|  |  |  |
| --- | --- | --- |
|  |  |  |

**1 Odotukset DigiNyt-ryhmän työskentelylle**

Puheenjohtaja palautti mieleen 9.6. kokouksessa käydyn keskustelun ja kävi läpi kesän aikana syntyneitä mietteitä. Keskeiseksi ongelmaksi on muodostu­nut mm. se, ettei julkisen sektorin ja valtionhallinnon kyky johtaa ole pysynyt mukana digitalisaation luomassa muutoksessa, mikä heijastuu myös DigiNyt-ryhmän rooliin. Käydyt keskustelut eivät kanavoidu mihinkään, koska ei ole sellaista toimijaa, jonka vastuulle kuuluisi kokonaisuuden edistäminen. Suun­nitteilla oleva DigiOffice tukee toimeenpanoa ja toimii sisäisenä kon­sulttina, mutta missä tehdään ne linjaukset, joita pitäisi toimeenpanna. Viime aikoina on käyty valmistelevaa keskustelua vastuiden ja resurssien jaosta, jolla selkiy­tettäisiin tilannetta. Ehdotus tullaan todennäköisesti viemään hallituksen strategiaistuntoon syyskuussa.

Jatkotoimenpide: Ehdotuksen valmistelu hallituksen strategiaistuntoon

**2 Maakuntavalmistelun ICT-linjaukset**

Tommi Oikarinen VM:n JulkICT:stä esitteli linjauksia, joita on valmisteltu kesän aikana. Linjausehdotukset on ryhmitelty viidelle linjausalueelle.

Ryhmän jäseniltä tuli linjauksiin muutamia täsmennysehdotuksia, joilla entisestään terävöitettäisiin digitalisaation tarjoamien mahdollisuuksien hyödyntämistä. Pidettiin myös tärkeänä, että eri maakuntien prosessit olisivat samankaltaisia ja toiminta yhtenäistä. Huolenaiheeksi nostettiin muutoksen aikataulutuksen realistisuus.

Jatkotoimenpide: Linjausten vieminen eteenpäin

3 Ajankohtaista Digi Officen perustamisesta

Aleksi Kopponen kertoi Digi Officen perustamisen tilannekatsauksen. Keskustelussa todettiin resurssointiin liittyvän erityisesti se haaste, että toimet tulevat olemaan määräaikaisia vuoden 2018 loppuun, mikä voi vaikuttaa potentiaalisten henkilöiden kiinnostukseen. Toimivallan ja tulosvastuun pitäisi myös olla selkeästi määritelty.

Jatkotoimenpide: Digi Officeen liittyvän määräyksen viimeistely ja resurssien osoittaminen (liittyy osittain myös kohdassa 1 todettuun jatkotoimenpiteeseen)

4 Seuraavat kokoukset

* syksyn kokousaikataulu
  + to 8.9. klo 9–11
  + ke 12.10. klo 10–12
  + ke 2.11. klo 10–12
  + to 1.12. klo 10–12

Todettiin, että seuraavassa 8.9. kokouksessa on keskeistä hallituksen strategiaistuntoon annettava syöte.

Joulukuun 1.12. kokouksen todettiin olevan samaan aikaan Slush-tapahtuman kanssa. Pohdittavaksi jäi, vaikuttaako se jotenkin kokouksen järjestelyihin.